Ordinaziun chantunala davart l'igiena da charn    507.400   Ordinaziun chantunala davart l'igiena da charn  dals 05-10-1999 (versiun dals 01-01-2011)  sa basond sin l'art. 39 da la lescha federala davart victualias ed objects da diever dals  9 d'october 19921) e sin l'ordinaziun federala davart l'igiena da charn dal 1. da mars  19952)  relaschada dal cussegl grond ils 5 d'october 19993)  1. Disposiziuns generalas  Art.  1 Champ d'applicaziun 1 L'ordinaziun  regla  l'execuziun  da  las  prescripziuns  dal  dretg  federal  davart  la  meztga sco er davart la controlla dals animals da maz e da la charn.  Art.  2 Egualitad da las schlattainas 1 Las indicaziuns davart las persunas, davart las funcziuns e davart las professiuns   duvradas en questa ordinaziun sa refereschan ad omaduas schlattainas, uschenavant  ch'i na resulta nagut auter or dal senn da questa ordinaziun.  2. Organisaziun e cumpetenza  Art.  3 Surveglianza 1 La surveglianza da l'execuziun da questa ordinaziun è chaussa dal departament da  l'intern e da l'economia publica4).  1) CS 817.0 2) CS 817.190 3) M dals 16 da november 1999, 1; PCG 1999/2000, 458 4) ussa departament d'economia publica e fatgs socials  * tabellas da las modificaziuns a la fin dal relasch   1   http://db.clex.ch/link/Bund/817.0/rm http://db.clex.ch/link/Bund/817.190/rm   507.400    Art.  4 Execuziun, laboratori 1 Sut  la  direcziun  dal  veterinari  chantunal  exequescha  l'uffizi  da  veterinari2) las  prescripziuns davart l'igiena da charn tras l'inspectur da charn e tras ils controlladers  da charn. 2 El maina in laboratori per analisas da labor. El po incaricar ulteriurs labors cun   analisas.  Art.  5 Inspectur da charn 1 L'inspectur  da  charn  vegn  elegì  da  la  regenza.  El  è  suttamess  al  veterinari   chantunal. * 2 El organisescha e surveglia la controlla dals animals da maz e da la charn sco er –  en cunvegnientscha cun il  laboratori  chantunal3) – la controlla da manaschis  che  staglian animals ed elavuran charn.  Art.  6 Controlladers da charn 1 Per  ils  stabiliments  da  maz  permess  elegia  l'uffizi  da  veterinari4) il  dumber  necessari da controlladers da charn sco er lur substituts, e quai per ina perioda da 4  onns. Els èn suttamess a l'inspectur da charn.  Art.  7 Controlladers da charn senza certificat da veterinari 1 Ils controlladers da charn senza certificat da veterinari vegnan mo engaschads per  manaschis da maz, sche nagin veterinari na sa metta a disposiziun per la controlla da  charn.  Art.  8 Statistica 1 Ils controlladers da charn ston registrar mintga di ils resultats da la controlla dals  animals  da  maz  e  da la  charn e  far  mintga  quartal  ina  statistica  per  mauns  dal  veterinari chantunal.  3. Taxas ed indemnisaziuns  Art.  9 Taxas 1 La regenza fixescha las taxas per la controlla dals animals da maz e da la charn, per  l'approvaziun da plans sco er per la permissiun da manaschi da stabiliments da maz,  e quai entaifer il rom relaschà dal cussegl federal.  2) ussa uffizi per la segirezza da victualias e per la sanadad d'animals 3) ussa uffizi per la segirezza da victualias e per la sanadad d'animals 4) ussa uffizi per la segirezza da victualias e per la sanadad d'animals  2       507.400   Art.  10 Incassament da las taxas 1 Las taxas ston da princip vegnir  pajadas dals  chaschunaders.  Il  controllader da  charn tschenta per quartal  in quint a l'uffizi  da veterinari,  e quai ensemen cun il   rapport da la controlla da la charn. Sin basa da quest rapport incassescha l'uffizi da  veterinari las taxas tar il chaschunader.  Art.  11 Indemnisaziun dals controlladers da charn 1 La regenza regla l'indemnisaziun dals controlladers da charn1).  Art.  12 * …  Art.  13 * …  Art.  14 * …  4. Procedura penala *  Art.  15 Persecuziun penala 1 Pratitgond  lur  incarica  han  ils  organs  da  la  controlla  da  charn  la  funcziun  da  funcziunaris da la polizia giudiziala.  Art.  16 Cumpetenza en cas da multas 1 Las multas vegnan pronunziadas dal departament. 2 Per  la  procedura  valan  las  disposiziuns  concernent  la  procedura  penala  davant  autoritads administrativas. *  Art.  17 Sentenzias penalas 1 Las dretgiras han da trametter las sentenzias concernent cuntravenziuns cunter la  legislaziun  da  victualias  en  il  sectur  da  l'igiena  da  charn  a  l'uffizi  chantunal  da  veterinari2).  1) DG 507.410 2) ussa uffizi per la segirezza da victualias e per la sanadad d'animals   3   http://www.gr-lex.gr.ch/data/507.410/rm   507.400    5. Disposiziuns finalas *  Art.  18 Aboliziun dal dretg vertent 1 L'ordinaziun chantunala davart la controlla da charn dals 23 da matg 19581) vegn  abolida.  Art.  19 Entrada en vigur 1 La regenza fixescha il termin da l'entrada en vigur da questa ordinaziun2).  1) CUL 1958, 200, CUL 1969, 144, CUL 1976, 70, CUL 1982, 1175, CUL 1991, 2433, CUL  1995, 3419  2) messa en vigur cun CR dals 21 da december 1999 per il 1. da schaner 2000  4       507.400   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-10-1999 01-01-2000 relasch emprima versiun - 31-08-2006 01-01-2007 Art. 12 aboliziun 2006, 5018 31-08-2006 01-01-2007 Art. 13 aboliziun 2006, 5018 31-08-2006 01-01-2007 Art. 14 aboliziun 2006, 5018 31-08-2006 01-01-2007 Titel 4. midada 2006, 5019 31-08-2006 01-01-2007 Titel 5. midada 2006, 5019 28-10-2008 01-01-2009 Art. 5 al. 1 midada - 16-06-2010 01-01-2011 Art. 16 al. 2 midada 2010, 4806   5     507.400    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-10-1999 01-01-2000 emprima versiun - Art. 5 al. 1 28-10-2008 01-01-2009 midada - Art. 12 31-08-2006 01-01-2007 aboliziun 2006, 5018 Art. 13 31-08-2006 01-01-2007 aboliziun 2006, 5018 Art. 14 31-08-2006 01-01-2007 aboliziun 2006, 5018 Titel 4. 31-08-2006 01-01-2007 midada 2006, 5019 Art. 16 al. 2 16-06-2010 01-01-2011 midada 2010, 4806 Titel 5. 31-08-2006 01-01-2007 midada 2006, 5019  6     	1. Disposiziuns generalas 	Art. 1 Champ d'applicaziun 	Art. 2 Egualitad da las schlattainas  	2. Organisaziun e cumpetenza 	Art. 3 Surveglianza 	Art. 4 Execuziun, laboratori 	Art. 5 Inspectur da charn 	Art. 6 Controlladers da charn 	Art. 7 Controlladers da charn senza certificat da veterinari 	Art. 8 Statistica  	3. Taxas ed indemnisaziuns 	Art. 9 Taxas 	Art. 10 Incassament da las taxas 	Art. 11 Indemnisaziun dals controlladers da charn 	Art. 12 * … 	Art. 13 * … 	Art. 14 * …  	4. Procedura penala * 	Art. 15 Persecuziun penala 	Art. 16 Cumpetenza en cas da multas 	Art. 17 Sentenzias penalas  	5. Disposiziuns finalas * 	Art. 18 Aboliziun dal dretg vertent 	Art. 19 Entrada en vigur   		2018-06-06T02:11:27+0200 	"7001 Chur" 	"Gesetzessammlung Kanton Graubünden"